60 साल से पहले बनवाई पेंशन, केस
सदरपुलिस ने अधिक उम्र दिखाकर वृद्धावस्था पेंशन लेने के आरोप में एक व्यक्ति ओम प्रकाश के खिलाफ धोखाधड़ी और साजिश रचने का मामला दर्ज किया है। शिकायतकर्ता बागबीर का कहना है कि वह गांव के सामाजिक कार्यों में बढ़-चढ़कर भाग लेता है। महजत में काफी लोगों ने सरकार की सामाजिक न्याय एवं अधिकारिता विभाग द्वारा सम्मान भत्ते के लिए आवेदन किए थे। आरोपी ने विभाग में वृद्धावस्था सम्मान भत्ता के तहत आवेदन दिया। तब से वह वृद्धावस्था पेंशन प्राप्त कर रहा है। बागबीर के अनुसार आरटीआई एक्ट के तहत ली गई जानकारी के अनुसार आरोपी की उम्र आज तक 60 साल की नहीं हुई है। उसने जानकारी लेने के लिए गांव के गवर्नमेंट हाई स्कूल के हेडमास्टर से मिलकर आरोपी की जन्म तिथि बारे पता किया।
शिकायतकर्ता के अनुसार स्कूल के सर्टिफिकेट में उसकी उम्र कम निकली। जिस पर उसने गांव के अन्य लोगों ने सीएम विंडो में मामले की शिकायत की। सीएम विंडो के शिकायत दफ्तर द्वारा भेजे गये दस्तावेज के तहत यह पाया गया कि आरोपी ने सामाजिक न्याय एवं अधिकारिता विभाग से पेंशन पाने के लिए एक दिसंबर 2011 को हलफनामे सहित आवेदन किया। 2012 से वह पेंशन ले रहा है। जिस समय उसने पेंशन के लिए आवेदन किया, उस समय उसकी उम्र 53 साल थी।
hin_Deva hin_Deva hin_Deva